Diari Oficial de la Generalitat Valenciana


Sumari del DOGV 4798, del 15-07-2004 (2004/7277)

DECRET 116/2004, de 9 de julio, del Consell de la Generalitat, pel qual es modifiquen els articles primer i seté de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/07/09/116/dof/vci/html**

### Dades del document

Número de DOGV
:   4798

Data del DOGV
:   15-07-2004

Secció del DOGV
:   I. DISPOSICIONS GENERALS

Número del document
:   2004/7277


Data del document
:   09-07-2004

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * aigua residual
    * reglament intern
    * legislació
    * tractament de l'aigua
    * institució pública

DECRET 116/2004, de 9 de julio, del Consell de la Generalitat, pel qual es modifiquen els articles primer i seté de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre. [2004/X7277]
  
El present decret modifica dins de l'article 1 de l'annex del Decret 170/1992, de 16 d'octubre, la denominació que en este es va especificar abreujadament de l'Entitat Pública de Sanejament d'Aigües Residuals de la Comunitat Valenciana, ja que disposa que esta es coneixeria ??abreujadament Entitat de Sanejament?, i això amb la finalitat d'incloure en eixa forma abreujada el terme ?d'Aigües?, i queda configurada la dita denominació com a ?Entitat de Sanejament d'Aigües?, sense afectar l'esmentada modificació al nom que per la Llei 2/1992, de 26 de març, de Sanejament de les Aigües Residuals de la Comunitat Valenciana, té atorgat esta entitat pública.
  
Així mateix, cal indicar que la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat, modifica, entre altres, l'article 17.1 de la mencionada Llei 2/1992, de 26 de març, de Sanejament de les Aigües Residuals de la Comunitat Valenciana, on s'establia que el Consell d'Administració de l'Entitat Pública de Sanejament d'Aigües Residuals de la Comunitat Valenciana estava compost per un president i un vicepresident que, respectivament, són els actuals consellers d'Infraestructures i Transport i de Territori i Habitatge, així com de set vocals, dels quals un representava la Conselleria d'Obres Públiques, Urbanisme i Transports (actualment Conselleria d'Infraestructures i Transport), un la Conselleria de Medi Ambient (actualment Conselleria de Territori i Habitatge) i un la Conselleria d'Economia i Hisenda (actualment Conselleria d'Economia, Hisenda i Ocupació), tres representants de l'administració local i un de l'administració de l'estat.
  
La modificació introduïda per l'esmentada Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat, suposa un increment del nombre de vocals, concretament, s'augmenta a tres els representants de la conselleria competent en matèria d'obres públiques (actualment Conselleria d'Infra-estructures i Transport), que passen a ser nou els vocals del Consell d'Administració.
  
Per consegüent, per mitjà d'este decret s'adequa el contingut de l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell de la Generalitat, que establix la composició i el nomenament dels membres que formen el Consell d'Administració, al que disposa el vigent article 17.1 de la Llei 2/1992, de 26 de març, de Sanejament de les Aigües Residuals de la Comunitat Valenciana.
  
Per tot això, en virtut del que disposen els articles 40 i 49 bis de la Llei de Govern Valencià i l'article 15.1.c) de la Llei 2/1992, de 26 de març, de Sanejament de les Aigües Residuals de la Comunitat Valenciana, a proposta dels consellers d'Infraestructures i Transport i de Territori i Habitatge, conforme amb el Consell Jurídic Consultiu de la Comunitat Valenciana, i després de la deliberació del Consell de la Generalitat, en la reunió del dia 9 de juliol de 2004,
  
DECRETE
  
Article únic
  
Es modifiquen els articles 1 i 7 de l'annex del Decret 170/1992, de 16 d'octubre, del Consell de la Generalitat, en el sentit que s'indica a continuació:
  
1. En l'article 1 de l'annex del Decret 170/1992 es modifica la denominació que rep abreujament l'Entitat Pública de Sanejament d'Aigües Residuals de la Comunitat Valenciana que passa a denominar-se Entitat de Sanejament d'Aigües.
  
2. L'article 7 de l'annex del Decret 170/1992 queda redactat segons el tenor literal següent:
  
?L'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident i nou vocals.
  
Serà president del Consell d'Administració el conseller competent en matèria d'obres públiques i ocuparà la vicepresidència el conseller competent en matèria de medi ambient.
  
Els nou vocals seran nomenats pel Consell de la Generalitat de la manera següent:
  
- Tres representants de la conselleria competent en matèria d'obres públiques, un representant de la conselleria competent en matèria de medi ambient i un representant de la conselleria competent en matèria d'economia i hisenda, a proposta dels seus consellers respectius.
  
- Tres representants de l'administració local, a proposta de la Federació Valenciana de Municipis i Províncies.
  
- Un representant de l'administració de l'Estat, a proposta del delegat del Govern a la Comunitat Valenciana.
  
Els vocals exerciran les funcions per un període de quatre anys, i podran ser nomenats una vegada o més d'una per períodes d'igual duració. Tot això sense perjuí de la possibilitat de ser remoguts en qualsevol moment, a proposta de les administracions respectives i del seu dret a dimitir o a renunciar a la seua condició; en estos casos, els vocals que els substituïsquen exerciran les funcions pel temps que reste fins a completar el període de quatre anys.
  
El Consell d'Administració, a proposta del president, designarà un secretari que, si no és vocal, no tindrà dret a vot en les deliberacions?.
  
DISPOSICIÓ DEROGATÒRIA
  
Queden derogades totes les disposicions d'igual o inferior rang que s'oposen o resulten incompatibles amb el que disposa el present decret.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 9 de juliol de 2004
  
El president de la Generalitat,
  
FRANCISCO CAMPS ORTIZ
  
El conseller d'Infraestructures, i Transport,
  
JOSÉ RAMÓN GARCÍA ANTÓN
  
El conseller de Territori i Habitatge,


Còpia Permalink ELI